title: Clement Attlee
text: Clement Attlee (3 a viz Genver 1883 - 8 a viz Here 1967) a oa ur politiker saoz. E penn Strollad al Labour e voe eus 1935 da 1955 ha Kentañ Ministr ar Rouantelezh Unanet e voe etre 1945 ha 1951.
  
  Ganet e voe e Londrez hag ober a reas e studioù e Skol-veur Oxford. O welet ar baourentez a rene en East End e troas da sokialour. Mont a reas e-barzh Strollad al Labour e 1908. 
  
  Goude ar Brezel-bed Kentañ e voe dilennet da vaer e Stepney e 1919 ha da gannad e Ti ar C'humunioù e 1922. Kemer a reas penn Strollad al Labour e 1935 ha bes-kentañ ministr e voe e-pad an Eil Brezel-bed e gouarnamant Winston Churchill. Goude ar brezel e voe trec'h Strollad al Labour en dilennadeg evit Ti ar C'humunioù ha dont a reas Attlee da vezañ Kentañ Ministr.
  
  D'ar mare-se e voe kaset meur a dra da benn gantañ : savet e voe an National Health Service ha savet e voe embregerezhioù stad bras e meur a c'hennad a bouez evit buhez ar vro. Chom a reas an traoù-se en o flas dindan ar gouarnamantoù a zeuas da c'houde, betek mare Margaret Thatcher. Gant gouarnamant Attlee ivez e teuas kalz trevadennoù da vezañ stadoù dizalc'h, evel India, Pakistan, Birmania, Sri Lanka, Jordania. D'ar mare-se ivez e voe krouet stad Israel e Palestina, a oa renet gant Breizh-Veur.
  
  Politikourien Breizh-Veur
  Kentañ Ministred ar Rouantelezh-Unanet
  Ganedigezhioù 1883
  Marvioù 1967